StaraTV: Lauri Tähkä – Stara
StaraTV: Lauri Tähkä
StaraTV Viihde 21.11.2011, 11:30 · Stara.fi
Yhtyeensä viime keväänä erottanut laulaja Lauri Tähkä julkaisi äskettäin ensimmäisen soololevynsä. Viikonloppuna Staran Chaos Tube -tiimi tapasi suosikkilaulajan haastattelun merkeissä
Pian televisioruuduissa alkavan The Voice -laulukilpailun tähtituomarina nähtävä Lauri Tähkä näkyy jatkossa kotikatsomoissa viikoittain. Häntä on kosiskeltu monenlaisiin ohjelmiin, mutta mies on tarkka siitä mihin hän suostuu mukaan.
– En mä näe itseäni missään kokkiohjelmassa. Kyllä mä haluan olla ennemminkin kuorojen sodassa, Lauri Tähkä kertoo.
Kokkiohjelmien lisäksi myös esimerkiksi Kuorosota jäisi Tähkältä väliin.
– Ne on osaavammat ihmiset tuossa kuoron johtamisessa kuin meikäläinen, Tähkä toteaa.
Lisäksi suosikkilaulaja joutui vastaamaan myös siihen, mikä keikka on ollut hänen mielestään kaikkien aikojen paras yleisön puolelta katsottuna. Vastaus taisi yllättää ainakin monet Tähkän fanit.
– Niitä on aika monta, mutta sanoisinko nyt viime vuosien keikoista Lady Gaga Kulttuuritalolla. Se oli kova keikka. On sitten myös 80-luvun lopussa Sielun Veljet Kauhajoen Kasinolla, Lauri Tähkä paljasti.